Folketing
2004-12-17

Jeg er ked af, at fru Margrethe Vestager hører så dårligt, at hun kan mene, at jeg har sammenlignet forligskredsen med EU. Jeg sagde, at i et helt andet lovforslag, der netop er vedtaget, er der en paragraf omkring ikrafttrædelse, der afhænger af EU. Det var den lov og den paragraf. Det er et eksempel på, at det ikke er usædvanligt, at der kan være et ikrafttrædelsestidspunkt, der ikke er præciseret lige på tidspunktet, hvor man vedtager et lovforslag. Så jeg håber, at fru Margrethe Vestager hørte efter den her gang og dermed fik afklaret præciseringen. Vi har ikke haft mulighed for at sætte os sammen. Vi har derfor den opgave foran os i det nye år at tage drøftelsen af, hvorledes de sundhedsmæssige initiativer skal tages. Og det vil vi naturligvis gøre og også sikre, at det bliver gjort på en måde, så offentligheden bliver informeret om, hvilke initiativer der kommer, og hvorledes de skal iværksættes. Hermed sluttede forhandlingen. Afstemning Lovforslaget vedtoges med 62 stemmer (V, DF og KF) mod 47 (S, SF, RV, EL og KD).